Katalonia
Katalonian alueparlamentti julisti Katalonian itsenäiseksi tasavallaksi 27. lokakuuta 2017. Espanjan hallitus päätti vielä samana päivänä, että Katalonian itsehallintoon puuttumisen mahdollistava perustuslain artikla 155 otetaan käyttöön. Se määräsi Katalonian aluehallituksen ja -parlamentin hajotettaviksi ja uudet aluevaalit toimitettavaksi 21. joulukuuta 2017.
Junts pel Sí
Junts pel Sí (JxSí) on vuoden 2015 Katalonian alueparlamenttivaaleja varten muodostettu vaaliliitto puolueista, jotka kannattavat Katalonian itsenäistymistä Espanjasta. Vaaliliitto teki itsenäistymisestä päävaaliteemansa ja sai alueparlamentin 135 paikasta vähän alle puolet eli 62. Se onnistui kuitenkin muodostamaan enemmistöhallituksen vaaliliittoon kuulumattoman mutta itsenäistymistä tukevan Candidatura d'Unitat Popular -puolueen avulla.